ddrg/super_eurlex huggingface dataset:
Official Journal L 186 , 12/07/1991 P. 0032 - 0032

Finnish special edition: Chapter 3 Volume 38 P. 0053

Swedish special edition: Chapter 3 Volume 38 P. 0053



KOMISJONI MÄÄRUS (EMÜ) nr 2033/91, 11. juuli 1991, millega muudetakse määrust (EMÜ) nr 2077/85, millega kehtestatakse ananassikonservide tootmistoetuse süsteemi üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 14. märtsi 1977. aasta määrust (EMÜ) nr 525/77, millega kehtestatakse ananassikonservide tootmistoetuste süsteem,1 viimati muudetud määrusega (EMÜ) nr 1699/85,2 eriti selle artiklit 8, ning arvestades, et: komisjoni määruses (EMÜ) nr 2077/85,3 viimati muudetud määrusega (EMÜ) nr 1559/91,4 on toetuskõlblike "ananassikonservide" mõistega hõlmatud tooted, mille katvaks vedelikuks on suhkrusiirup; pidades silmas hiljuti tootma hakatud konserve, milles ananasse säilitatakse omas mahlas, tuleks mõistega "ananassikonservid" hõlmata ka kõnealused tooted; käesoleva määrusega ettenähtud meetmed on kooskõlas puu- ja köögiviljatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2077/85 artikli 1 lõikele 1 lisatakse järgmine lause: "Toodete puhul, mis kuuluvad CN-koodide ex 2008 20 91 ja ex 2008 20 99 alla, võib katva vedeliku koostiseks olla eespool nimetatud suhkrusiirup ja/või naturaalne mahl." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 11. juuli 1991 Komisjoni nimel komisjoni liige Ray MAC SHARRY 1 EÜT L 73, 21.3.1977, lk 46. 2 EÜT L 163, 22.6.1985, lk 12. 3 EÜT L 196, 26.7.1985, lk 28. 4 EÜT L 144, 8.6.1991, lk 40.
Komisjoni määrus (EMÜ) nr 837/91,

4. aprill 1991,

millega muudetakse määrust (EMÜ) nr 2742/90, millega sätestatakse nõukogu määruse (EMÜ) nr 2204/90 üksikasjalikud rakenduseeskirjad

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 24. juuli 1990. aasta määrust (EMÜ) nr 2204/90, millega sätestatakse piima- ja piimatooteturu ühise korralduse täiendavad üldeeskirjad juustu osas, [1] eriti selle artikli 1 teist lõiku ja artikli 3 lõike 3 teist lõiku,

ning arvestades, et:

komisjoni määruse (EMÜ) nr 2742/90 [2] artikli 4 lõikes 1 on 1990. aasta teises kvartalis turgudel registreeritud kaseiini ja kaseinaatide hindu silmas pidades kindlaks määratud summa, mis tuleb maksta ilma loata kasutatud kaseiini ja/või kaseinaatide koguste eest; 1990. aasta teisel poolel toimunud kõnealuste hindade langustendentsi tõttu tuleb seda summat suurendada;

määruse (EMÜ) nr 2742/90 lisas on esitatud juustule lisatava(te) kaseiini ja/või kaseinaatide maksimumprotsendid; kõnealuse määruse artikli 2 lõikes 2 on sätestatud, et seda lisa võib muuta, et võtta arvesse kaseiini või kaseinaatide lisamise tehnilist vajadust tõendavaid põhjendatud taotlusi; kahe taotluse uurimine on võimaldanud seda vajadust tõendada pulbristatud sulatatud juustu ja riivitud sulatatud juustu puhul; kõnealust lisa tuleks vastavalt täiendada;

piima- ja piimatooteturu korralduskomitee ei ole oma eesistuja määratud tähtaja jooksul arvamust esitanud,

ON VASTU VÕTNUD KÄESOLEVA MÄÄRUSE:

Artikkel 1

Määrust (EMÜ) nr 2742/90 muudetakse järgmiselt.

1. Artikli 4 lõige 1 asendatakse järgmisega:

"1. Vastavalt määruse (EMÜ) nr 2204/90 artikli 3 lõikele 3 sissenõutav summa on 350 eküüd 100 kilogrammi kaseiini ja/või kaseinaatide kohta, pidades silmas 1990. aasta neljandas kvartalis kaseiini ja kaseinaatide turgudel registreeritud hinda."

2. Lisale lisatakse järgmine tekst:

"— CN-koodi ex040620 alla kuuluv riivitud sulatatud juust: 5 %, [3]

— CN-koodi ex040620 alla kuuluv pulbristatud sulatatud juust: 5 %. [4]

Artikkel 2

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 4. aprill 1991

Komisjoni nimel

komisjoni liige

Ray Mac Sharry

[1] EÜT L 201, 31.7.1990, lk 7.

[2] EÜT L 264, 27.9.1990, lk 20.

[3] Valmistatud pideva tootmisprotsessi käigus, mis ei hõlma varem valmistatud sulatatud juustu lisamist.

[4] Valmistatud pideva tootmisprotsessi käigus, mis ei hõlma varem valmistatud sulatatud juustu lisamist."

--------------------------------------------------
Euroopa Liidu Teataja L 168 , 29/06/1991 Lk 0060 - 0060

Soomekeelne eriväljaanne: Peatükk 3 Köide 38 Lk 0035

Rootsikeelne eriväljaanne: Peatükk 3 Köide 38 Lk 0035



Komisjoni määrus (EMÜ) nr 1872/91, 28. juuni 1991, millega II klassi salatsiguri omaduste osas muudetakse määrust (EMÜ) nr 2213/83, millega sätestatakse sibula ja salatsiguri kvaliteedistandardid EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 18. mai 1972. aasta määrust (EMÜ) nr 1035/72 puu- ja köögiviljaturu ühise korralduse kohta, [1] viimati muudetud määrusega (EMÜ) nr 1623/91, [2] eriti selle artikli 2 lõike 2 teist lõiku, ning arvestades, et: komisjoni määrusega (EMÜ) nr 2213/83 [3] on sätestatud salatsiguri kvaliteedistandardid, mis hõlmavad ka III klassi; komisjoni määruse (EMÜ) nr 1764/90 [4] alusel kohaldatakse salatsiguri suhtes III klassi kuni 30. juunini 1991; asjaolu, et kõnealuse meetme kohaldamine on lõpetatud, tähendab, et turult kõrvaldatakse tooted, mis ei vasta kuju osas II klassi nõuetele; salatsiguri puhul on vaja kehtivaid standardeid muuta; käesoleva määrusega ettenähtud meetmed on kooskõlas puu- ja köögiviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2213/83 II lisa muudetakse järgmiselt. 1. II osa "Kvaliteedinõuded" punkti B "Liigitamine" lisatakse järgmine tekst pärast alapunkti iii "II klass" : "lisaks võib sellesse klassi kuuluda ebakorrapärase kujuga salatsigur tingimusel, et müügiks esitatakse seda eraldi ühtlastes pakendites ning et see vastab muudele selle klassi nõuetele." 2. V osa "Esitusviisi nõuded" punktis B "Esitusviis" asendatakse viimane lõik järgmisega: "II klassi ebakorrapärase kujuga sigur ja III klassi sigur peavad olema pakitud vähemalt 7 kilogrammi kaaluvatesse pakkidesse." 3. VI osa "Märgistamisnõuded" punkti D "Kaubanduslikud andmed" esimene taane asendatakse järgmisega: "— klass ning II klassi puhul vajaduse korral sõnad "ebakorrapärase kujuga" ning soovi korral samaväärne kirjeldus vastava riigi keeles." Artikkel 2 Käesolev määrus jõustub 1. juulil 1991. Käesolev määrus on tervikuna siduv ja vahetult kohaldatav kõikides liikmesriikides. Brüssel, 28. juuni 1991 Komisjoni nimel komisjoni liige Ray Mac Sharry [1] EÜT L 118, 20.5.1972, lk 1. [2] EÜT L 150, 15.6.1991, lk 8. [3] EÜT L 213, 4.8.1983, lk 13. [4] EÜT L 162, 28.6.1990, lk 30. --------------------------------------------------
KOMISJONI MÄÄRUS (EMÜ) nr 128/91,

18. jaanuar 1991,

millega muudetakse määrust (EMÜ) nr 3792/90 sealiha eraladustusabi andmise eritingimuste kohta

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 29. oktoobri 1975. aasta määrust (EMÜ) nr 2759/75 sealihaturu ühise korralduse kohta,1 viimati muudetud määrusega (EMÜ) nr 1249/89,2 eriti selle artikli 4 lõiget 6, artikli 5 lõiget 4 ja artikli 7 lõiget 2,

ning arvestades, et:

komisjoni määruse (EMÜ) nr 3792/903 alusel antakse sealihasektoris eraladustusabi; abi saamise tingimustele vastavad tooted on loetletud kõnealuse määruse lisas;

selles loetelus ei ole teatavaid sageli turustatavaid jaotustükke; asjaomase sekkumismeetme tõhususe suurendamiseks tuleks seda loetelu täiendada;

käesolevas määruses sätestatud meetmed on kooskõlas sealihaturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EMÜ) nr 3792/90 lisa asendatakse käesoleva määruse lisaga.

Artikkel 2

Käesolev määrus jõustub Euroopa Ühenduste Teatajas avaldamise päeval.

Käesolevat määrust kohaldatakse alates 21. jaanaurist 1991 esitatud abitaotluste suhtes.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 18. jaanuar 1991

Komisjoni nimel

komisjoni liige

Ray MAC SHARRY

1 EÜT L 282, 1.11.1975, lk 1.

2 EÜT L 129, 11.5.1989, lk 12.

3 EÜT L 365, 28.12.1990, lk 5.

LISA

(eküüd tonni kohta)

CN-kood Tooted, mille eest abi antakse Abi suurus ladustusaja kohta, mille pikkus on Täiendus või mahaarvamine

4 kuud 5 kuud 6 kuud 7 kuud Kuu kohta Päeva kohta

1 2 3 4 5 6 7 8

ex 0203 ex 0203 11 10 ex 0203 12 11 ex 0203 12 19 ex 0203 19 11 ex 0203 19 13 ex 0203 19 15 ex 0203 19 55 ex 0203 19 55 ex 0203 19 55 ex 0203 19 59 Värske või jahutatud kodusealiha: Poolrümbad ilma pea, esijalgade, saba, neerurasva, neerude, vahelihase kõõluselise osa ja seljaajuta1 Reietükid Abaosa Esiosad Seljatükid kaelatükiga või ilma või eraldi kaelatükiga, seljatükid tagaosaga või ilma,2,3 Küljetükid, terved või ristkülikukujulisteks tükkideks trimmitud Küljetükid, terved või ristkülikukujulisteks tükkideks trimmitud, ilma kamara ja ribideta Reietükid, abaosa, esiosad, seljatükid kaelatükiga või ilma või eraldi kaelatükiga, konditustatud seljatükid tagaosaga või ilma2,3 "Keskosale" vastavad konditustatud jaotustükid, kamara ja rasvaga või ilma,4 "Keskosale" vastavad kondiga jaotustükid, kamara ja rasvaga või ilma,4 261 314 314 314 314 163 163 314 240 240 292 349 349 349 349 190 190 349 269 269 323 384 384 384 384 217 217 384 298 298 354 419 419 419 419 244 244 419 327 327 31 35 35 35 35 27 27 35 29 29 1,03 1,17 1,17 1,17 1,17 0,90 0,90 1,17 0,97 0,97

1 Abi võib anda Wiltshire'i moodi seapoolrümpade eest, s.t. ilma pea, põseliha, jalgade, saba, neerurasva, neerude, sisefilee, abaluu, rinnaku, selgroo, vaagnaluu ja diafragmata rümpade eest.

2 Seljatükid ja kaelatükid võivad olla kamaraga või ilma, kusjuures küljesoleva rasvakihi paksus ei ületa 25 mm.

3 Lepingud võib sõlmida mistahes nimetatud toodete kombinatsiooni puhul

4 Sama jaotus, mis CN-koodi 0210 19 20 alla kuuluvate toodete puhul.
Euroopa Liidu Teataja L 289 , 19/10/1991 Lk 0023 - 0024

Soomekeelne eriväljaanne: Peatükk 3 Köide 39 Lk 0118

Rootsikeelne eriväljaanne: Peatükk 3 Köide 39 Lk 0118



Komisjoni määrus (EMÜ) nr 3060/91, 18. oktoober 1991, millega muudetakse määrust (EMÜ) nr 3143/85 kontsentreeritud võina otsetarbimiseks ettenähtud sekkumisvõi müügi kohta alandatud hindadega EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [1] viimati muudetud määrusega (EMÜ) nr 1630/91, [2] eriti selle artikli 6 lõiget 7, ning arvestades, et: komisjoni määrusega (EMÜ) nr 3143/85 [3] (viimati muudetud määrusega (EMÜ) nr 2690/89 [4] on kehtestatud kontsentreeritud võina otsetarbimiseks ettenähtud sekkumisvõi alandatud hindadega müümise kava; sekkumiskorras vahepeal tehtud muudatusi silmas pidades tuleks kohandada kõnealuse määruse sätteid või hinna osas ning määrata kindlaks müügilepingute ja esitatavate tagatiste suhtes kohaldatav ümberarvestuskurss; tuleks ette näha ajutine meede pakendamist käsitlevate sätete lihtsustamiseks; käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 3143/85 muudetakse järgmiselt. 1. Artikli 2: - lõige 1 asendatakse järgmisega: "1. Artikliga 1 hõlmatud või müüakse vähemalt 96 % rasvasisaldusega kontsentreeritud võiks töötlemiseks vahetult hoidlast hinnaga, mis võrdub määruse (EMÜ) nr 804/68 artikli 5 lõike 1 punktis a osutatud sekkumishinnaga, mida kohaldatakse müügilepingu sõlmimise päeval, millest lahutatakse 191 eküüd 100 kilogrammi kohta."; - lõike 4 esimese lõigu esimeses taandes asendatakse sõnad "200 eküüd" sõnadega "210 eküüd". 2. Artiklile 2a lisatakse lõige 10: "10. Lõikes 5 sätestatud tagatis arvestatakse ümber omavääringusse, kasutades alalise pakkumiskutse alusel pakkumiste esitamise tähtpäeval kohaldatavat põllumajanduslikku ümberarvestuskurssi." 3. Artikli 5 lõikele 4 lisatakse järgmine lõik: "Kuni 31. detsembrini 1991 võib kasutada komisjoni määruse (EMÜ) nr 429/90 [5] artikli 10 lõikes 3 osutatud valmistrükitud pakendeid, selleks et järgida esimese ja teise lõigu sätteid, tingimusel et viide määrusele (EMÜ) nr 429/90 kaetakse templi või kleebisega." 4. Artiklile 11 lisatakse järgmine lõik: "Artikli 2 lõike 1 kohaldamisest tulenev müügihind ja artikli 2 lõikes 4 osutatud tagatis või sihtkohta jõudmise kohta arvestatakse ümber omavääringusse, kasutades müügilepingu sõlmimise päeval kohaldatavat põllumajanduslikku ümberarvestuskurssi." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 18. oktoober 1991 Komisjoni nimel komisjoni liige Ray Mac Sharry [1] EÜT L 148, 28.6.1968, lk 13. [2] EÜT L 150, 15.6.1991, lk 19. [3] EÜT L 298, 12.11.1985, lk 9. [4] EÜT L 261, 7.9.1989, lk 6. [5] EÜT L 45, 21.2.1990, lk 8. --------------------------------------------------
Komisjoni määrus (EMÜ) nr 1214/91,

7. mai 1991,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EMÜ) nr 315/91, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida vastavate 2. veerus näidatud CN-koodide alla;

käesoleva määrusega ettenähtud meetmed on kooskõlas nomenklatuurikomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 7. mai 1991

Komisjoni nimel

komisjoni liige

Christiane Scrivener

[1] EÜT L 256, 7.9.1987, lk 1.

[2] EÜT L 37, 9.2.1991, lk 24.

--------------------------------------------------

LISA

Kauba kirjeldus | Klassifikatsioon CN-kood | Põhjendus |

(1) | (2) | (3) |

1.Karp, mis sisaldab 12 rulli mikroperforeeritud pressitud polüetüleenkilest valmistatud hüpoallergilist kleeplinti (mõõtmed 9,14 m × 2,50 cm); jaemüügiks pakendatud ja ette nähtud meditsiinis kasutamiseks. | 30051000 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 3005 ja 30051000 sõnastusega (vt ka harmoneeritud süsteemi selgitavate märkuste kolmandat lõiku rubriigi 30.05 kohta). |

2.Graanulitena või vesidispersioonis olev küllastunud polüester, mida kasutatakse tekstiilitööstuses metina. | 39079900 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega, grupi 39 märkusega 6 ning CN-koodide 3907 ja 39079900 sõnastusega (vt ka harmoneeritud süsteemi selgitavaid märkusi rubriigi 38.09 kohta, erand g). Selle toote kasutamine ei mõjuta klassifitseerimist. |

3.Agaroos | 39139090 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 3913, 391390 ja 39139090 sõnastusega. |

--------------------------------------------------
Euroopa Liidu Teataja L 100 , 20/04/1991 Lk 0014 - 0015

Soomekeelne eriväljaanne: Peatükk 2 Köide 8 Lk 0012

Rootsikeelne eriväljaanne: Peatükk 2 Köide 8 Lk 0012



Komisjoni määrus (EMÜ) nr 964/91, 18. aprill 1991, teatavate kaupade klassifitseerimise kohta koondnomenklatuuris EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EMÜ) nr 315/91, [2] eriti selle artiklit 9, ning arvestades, et: nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed; määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate nomenklatuuride või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks; vastavalt nimetatud üldeeskirjadele tuleb käesolevale määrusele lisatud tabeli veerus 1 kirjeldatud kaubad klassifitseerida vastava veerus 2 näidatud CN-koodi alla veerus 3 esitatud põhjustel; käesolevas määruses sätestatud meetmed on kooskõlas nomenklatuurikomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Lisatud tabeli veerus 1 kirjeldatud kaubad klassifitseeritakse edaspidi koondnomenklatuuris vastavate nimetatud tabeli veerus 2 näidatud CN-koodide alla. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolevat määrust kohaldatakse lisa toote nr 1 suhtes 30. aprillist 31. detsembrini 1991 ja lisa toote nr 2 suhtes alates 1. augustist 1991. Käesolev määrus on tervikuna siduv ja vahetult kohaldatav kõikides liikmesriikides. Brüssel, 18. aprill 1991 Komisjoni nimel komisjoni liige Christiane Scrivener [1] EÜT L 256, 7.9.1987, lk 1. [2] EÜT L 37, 9.2.1991, lk 24. -------------------------------------------------- LISA Kauba kirjeldus | Klassifikatsioon CN-kood | Põhjendus | (1) | (2) | (3) | piimarasv | 5,8 | vadakuvalk | 74,3 | (kuivkaalus 78,9) | laktoos | 6,0 | tuhk | 2,9 | | | 04049033 | Klassifikatsioon on kindlaks määratud koondnomenklatuuri tõlgendamise üldeeskirjadega 1 ja 6 ning CN-koodide 0404, 040490 ja 04049033 tekstidega. Vadakupulbrist oluliselt erinev valgu-, laktoosi- ja piimarasvasisaldus välistab toote liigitamise CN-koodi 040410 alla. | 2. Seened liigist Agaricus, täielikult keedetud. Seened on asetatud vette, millele võib olla lisatud soola ja/või sidrunhapet ja/või vääveldioksiidi (SO2) ja mis on jahutatud. Nimetatud seeni, mis pole jaemüügipakendites, kasutatakse üldjuhul lähteainena konservitööstuses. | 20031010 | Klassifikatsioon on kindlaks määratud koondnomenklatuuri tõlgendamise üldeeskirjadega 1 ja 6, grupi 20 täiendava märkusega 1 ja CN-koodide 2003, 200310 ja 20031010 tekstidega. | --------------------------------------------------
Euroopa Liidu Teataja L 052 , 27/02/1991 Lk 0009 - 0010



Komisjoni määrus (EMÜ) nr 441/91, 25. veebruar 1991, teatavate kaupade klassifitseerimise kohta koondnomenklatuuri koodide 17041019, 17041099 ja 95021010 alla ning määruse (EMÜ) nr 1287/83 kehtetuks tunnistamise kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EMÜ) nr 53/91, [2] eriti selle artiklit 9, ning arvestades, et: nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed; määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks; vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida vastavate 2. veerus näidatud CN-koodide alla; käesolev määrus käsitleb ka komisjoni määruses (EMÜ) nr 1278/83 [3] osutatud tooteid; seepärast tuleks kõnealune määrus kehtetuks tunnistada; käesoleva määrusega ettenähtud meetmed on kooskõlas nomenklatuurikomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla. Artikkel 2 Määrus (EMÜ) nr 1287/83 tunnistatakse kehtetuks. Artikkel 3 Käesolev määrus jõustub 21. päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 25. veebruar 1991 Komisjoni nimel komisjoni liige Christiane Scrivener [1] EÜT L 256, 7.9.1987, lk 1. [2] EÜT L 7, 10.1.1991, lk 14. [3] EÜT L 137, 26.5.1983, lk 11. -------------------------------------------------- LISA Kauba kirjeldus | | Põhjendus | Klassifikatsioon | (CN-kood) | (1) | (2) | (3) | Plastnukud, liigutatavate käte ja jalgadega, 140 mm pikad, läbipaistva plastikust rindkerega, mis on täidetud umbes 10 grammi väikeste sahharoosi sisaldavate närimiskummidega, mida saab välja võtta nuku vööpandla all asuva ava kaudu. | 17041019 | närimiskumm | Klassifikatsioon määratakse kindlaks koondnomenklatuuri tõlgendamise üldeeskirjadega 1, 5.b ja 6 ning CN-koodide 1704, 170410, 17041019, 17041099 (sõltuvalt sahharoosisaldusest), 9502, 950210 ja 95021010 sõnastusega. Et kõnealused nukud ei ole närimiskummi tavapärane pakend, tuleks need klassifitseerida eraldi. | 17041099 | 95021010 | nukud | --------------------------------------------------